
Pneumonia,  ubicunque  reape  hic  morbus 
enascitur,  satis  manifesta  est,  ex  symptomatis, 
paucis,  distinctis,  et  facile  intelligendis,  eon~ 

stans.  Antiquissimis  bene  nota  fuit.  Nec  de 
ea  inter  medicos  unquam  disputatum  est,  nisi 
tantum  in  aliquibus  casibus  de  sede  sua,  an  haec 
esset  membrana  pulmones  tegens,  an  hi  ipsi; 
quaestio  sane  ad  lectum  aegri  difficilis  ad¬ 
judicatu,  et  in  morbo  tractando  vix  ullius  mo¬ 
menti  :  ideo  species  diversae,  in  auctoribus  sys- 

tematicis  enumeratae,  sub  uno  nomine  conside» 
rentur;  et  fortasse  statui  symptomatum  solo 
attentio  detur.  Periculum  maximum  ex  pneu¬ 
monia  plerumque  minitatur,  occasionem  ferens, 
ad  exercitandam  peritiam  et  diligentiam  me¬ 
dici,  omnino  urgentem. 

In  conspectu  nostro  hujusce  morbi,  duae  res 
praecipue  notandae  sint,  nempe  pyrexia,  et  af¬ 
fectio  localis ;  utramque  diligenter  pendere,  ad 
intelligendum  morbum  ipsum,  et  periculum 
ejus,  maxime  subserviet.  Nullus  medicus, 

quantum  pyrexia  sit,  in  judicatione,  et  praxi, 
dirigenda,  ignorat;  et  hic,  ac  alibi,  attentione 
gravi  digna  est. 

Febris  aliquando  signa  propria  morbi  prae¬ 
greditur,  eam  horrore  saepe  annunciante, 
quem  cito  alia  phoenomena  sequuntur,  pulsus 
acceleratus,  calor  auctus,  simul  functiones  ex¬ 
ternae  laeduntur ;  sed  hic  observatione  dig¬ 
num  est,  quod  pneumonia  vires  musculares 
non  tantum  diminuit,  quantum  aliae  affectiones 
febriles  pariter  periculosae;  nam  quidam,  sub 

illa  laborantes,  ambulare  etiam  prope  mortem 
valuerunt. 

Brevi  characteres  morbi  veri  hactenus  laten- 
tis  apparent,  primo  dolor  in  qualibet  parte 
thoracis  sentitur,  tussis  excitatur,  et  dyspnoea 
aegrum  opprimit. 

Decursu  vario  progeditur,  aliquando  ad  diem 
quartum  modo,  saepe  ad  septimum,  aut  etiam, 
sed  rarius,  ultra  septimanas  duas,  se  exten¬ 
dens  ;  symptomatis  inflammationis,  nec  amotis, 
nec  pro  ulla  sequela  ejus  mutatis. 

In  quibusdam  casibus,  morbus  violens  aegro™ 
tum  ad  casum  suum  impellit,  et  cito,  ni  talis 
eventus  arte  medicinae  prohibeatur,  etiam  ali¬ 
quando,  cum  summa,  ope  ejus  adhibita,  functio¬ 
nem  organi,  quod  infeliciter  sedem  ei  praebuerat, 
prorsus  subvertit,  et,  cum  illa,  vitam  ipsam. 
Non  semper  tamen  in  formii  tam  gravi  apparet, 
dum  maximum  periculum  adest ;  aliquando 
etiam  in  specie  leni,  cum  senibus  praesertim, 
decipit,  ut  catarrlius,  invadens,  et  per  aliquod 
tempus  sic  perstans;  nec  calor  auctus,  nec  pul¬ 
sus  multum  concitatus,  nec  alia  indicia  febris 

urgentis,  ad  pavojrem  excitandum  adsunt;  sed 
tantum  defatigatio  et  debilitas,  cum  signis  ca- 
tarrhi  mitioris,  aegrum  aggrediuntur;  donec  tan¬ 
dem,  his  subito  aggravatis,  respiratione  praeser¬ 
tim  difficillime  facta,  mors  inopinata,  amicis 
attonitis  et  contristatis,  cursum  illius  finit. 

Fabrica  thoracis,  et  eorum  quae  continet, 
una  alterave  consideratione  generali  de  inflam- 
matione  addita,  symptomata  morbi  hujus  facile 
explicabit.  Thorax,  mira  solertia  ad  usum 
suum,  instruitur,  ex  ossibus,  cartilaginibus,  et 
musculis,  quse  in  tali  modo  disponuntur,  ut  tuta¬ 
men  et  motus  parvus  obtineantur :  convexus 
externe,  concavus  interne,  cavitatem,  utcun¬ 
que  figuram  coni  referentem,  fingit ;  in  hac  lo¬ 
cantur  pulmones,  viscera  duo,  ex  vesiculis  nu¬ 
merosis  ad  aerem  atmosphericum  aptis,  confla¬ 
ta,  super  quas  transeunt  vasa  minima  sanguife- 
ra,  ramuli  nempe  arteriarum  et  venarum  pulmo¬ 
nalium  ac  bronchialium. 

Inter  thoracem  et  pulmones,  et  hos  dividens, 
membrana  densa  est,  constans  ex  partibus  dua¬ 
bus,  quarum  alia  costis  et  musculis  intercostali- 

bus,  et  alia  pulmonibus  ipsis,  tela  cellulosi  adjun¬ 
gitur,  cavitate  inter  ipsas,  quas  tamen,  nisi  in 
quibusdam  morbis,  semper  in  tactu  sunt,  re¬ 
licti. 

Ad  basin  thoracis,  et  trans  corpus,  hinc 
bene  vocatus  septum  magnum,  musculus  insig¬ 
nis  ex  summa  utilitate  in  respiratione  locatur. 

Cum  partes  internas  inflammatio  arripiat, 
eadem  phoenomena,  quas  in  phlogosi  tam  mani¬ 
festa  sunt,  sine  dubio  contingunt,  nempe  vasa 
turgida,  et  eorum  comites,  rubor  et  calor.  De¬ 
hinc  symptomata,  certe  localia,  oriuntur,  et 
generalia,  quas  prius  plerumque  nata  sunt,  sal¬ 
tem  aggravantur;  calor  morbidus,  in  quacun¬ 
que  parte  ortus,  per  corpus  se  diffundit,  ut  nul¬ 
la  pars  sit,  ubi  non  advenit;  actio  cordis  et 
arteriarum  augetur,  cum  pulsu  duro,  valido, 
et  frequente ;  dolor  sentitur,  forsit  ex  vasis 
minimis  nimis  extensis,  prope  distractis,  per 
plus  sanguinis  ad  partem  nunc  immissi;  tus¬ 
sis,  quae  ex  quavis  causa  pulmones,  aut  eorum 
membranas,  irritante,  eandem  explicationem, 
ac  dolor,  admittit. 


V 


8  DISSERTATIO  MEDICA 

» (•  «=. 

Ad  respirationem  plenam  et  liberam,  necesse 
est,  cavitates  thoracis  ipsius  et  vesicularum  in¬ 
tegras  esse ;  et  actionem  musculorum,  qui  illis 
attinent,  praesertim  diaphragmatis,  non  impedi; 
ut  moles  tota  sanguinis,  actioni  aeris,  quaecunque 
sit,  subjiciatur;  hic  status,  satiitati  tam  neces¬ 
sarius,  inflammatione  permutatur  :  tumore,  qui 
ei  pertinet,  si  modo  sedes  parenchyma  sit, 
vesiculas  diminuente,  quarum  parietes  fiunt 
mutuo  appropinquare ;  aut  potius  vasa  mini¬ 
ma,  quae  super  illas  currunt,  undicunque  tumes 
centia  earum  cavitates,  fere  omninove,  oblite- 
rant :  ex  hac  causa,  respiratio,  secundum  spa¬ 
tium  inflammatum,  afficitur :  sed  maximum 
impedimentum  ejus  oritur  ex  illa  rigida  condi¬ 
tione  pulmonum,  aut  membranae  ejus,  quam 
omnis  pars  inflammata  inducit,  qua  aeris  im¬ 
pulsui,  aut  actioni  diaphragmatis,  non  obedi- 
unt ;  sic  cavitas  thoracis  vere  imminuitur ;  hinc 
dyspnoea  occurrit ;  et  ex  eadem  causa  facies  li¬ 
vida  et  tumida  fit ;  nam  sanguis,  itinere  ejus» 

per  pulmones  nunc  impedito,  in  vasis  majori 
bus  prope  cor  remoratur,  et  retrogressus  a  par- 

tibus  remotis  ei  abnuitur,  quod  facies,  propter 
cutem  ejus  tenuem,  praecipue  indicat. 

Diagnosis  pneumoniae,  ut  in  aliis  casibus,  for¬ 
matur  clare  intelligendo  signa  morborum,  qui¬ 
bus  similitudinem  maximam  habet ;  sed  ne- 
cesse  est  confiteri,  quod  res,  praesertim  tyroni, 
multum  difficilis  est. 

Ex  morbis  similibus  catarrhus  primo  nobis  se 
offert,  qui  plerumque  est  lenis,  sine  periculo,  et 
facillimus  curatu :  hic  saepe  in  form&  non  tam 
miti  apparet,-  sed  symptomata  ejus  ad  ta¬ 
lem  gradum  excitentur,  quod  non  facile  est  in¬ 
ter  eum  et  pneumoniam  dijudicandum ;  tamen 
error,  si  modo  in  una  parte  sit,  nec  post  se  ma¬ 
lum  ducit;  nulhi  injuria  aegroto  oriente,  ex  re¬ 
mediis  pneumoniae  propriis,  in  tali  catarrho  caute 
adhibitis,  sed  cum  maxima,  si,  his  neglectis, 
pneumonia  adesset :  et,  ubi  res  dubia  sit,  ad 
salutem  aegri  esset,  ut  morbum,  tanquam  si 
pneumonia  sit,  tractemus. 

Minus  difficile  est  pneumoniam  distinguere 
ab  aliis,  in  quibus  modus  curandi  omnino  diver¬ 
sus  requiritur,  nempe  imprimis  ab  hydrothorace, 

qui  aliquando  etiam  ex  ei  sequitur :  quum  hic 
illi  superveniat,  aliquae  circumstantiae  status 
praegredientis,  ut  dyspnoea,  decubitus  difficilis, 
tussis,  perstant ;  simul  aliae  cedunt,  nempe  pul- 

sus  durus  et  validus,  et  calor  major  ;  sed  alias 
novae  apparent,  quales  sunt  excitatio  ex  somno, 
cum  palpitatione,  pulsus  irregularis,  et  saepe 
oedema  pedum.  Pyrexia  discrimen  inter  eam 
et  asthma  facit,  et  etiam  modus  quo  paroxys¬ 
mi  dyspnoeae  aggrediuntur,  qui  in  hoc  magis 
subiti  et  convulsivi  sunt,  per  intervalla  minus 
aggravantes,  aut  prorsus  ablati. 

Pneumonia,  ab  inflammationibus  viscerum 
thoraci  adjacentium,  ut  ventriculi  et  hepatis, 
distinguitur  per  signa  his  propria. 

Quamvis  plures  casus  nobis  traduntur,  in  qui¬ 
bus  hic  morbus,  per  vires  corporis  solas,  quae 
tam  mire  ad  sanitatem  tendunt,  superatus  fuit, 
tamen  periculum  semper  pertimescendum  est 
In  prognosi  formanda  casuum  peculiarium,  gra¬ 
dus  symptomatum  imprimis  aspiciendus  est:  si 
haec  lenia  sint,  et  facultas,  iis  ineuntibus,  reme¬ 
dia  idonea  adhibendi  deter,  terminum  faustum 

expectemus;  in  altera  parte,  si  dyspnoea  tam 
difficilis  sit,  ut  aegrotus  non  in  modo  solito, 
sed  tantummodo  prope  erectus,  (si  liceat  sic 
dicere)  decumbat ;  aut  decubitus  omnino  pro- 
hibeatur,  dum  alia  aggraventur ;  tussi  frequen- 
te  et  affligente,  expecto ratione  difficili  et  fere 
sicca,  dolore  pungente  et  migrante :  periculum 
urgens  vitas  impendere  judicamus,  quod  majus 
est  secundum  tempus  in  quo  perstiterant,  et 
etiam  pertinaciam  curationis  idoneas  resistendae; 
si  his  delirium  superveniat,  periculum  maximum 
aegro  adest;  sed  Doc.  Gregory,  in  praslectioni- 
bus,  nuper  mentionem  fecit  casus  sub  cura  ejus, 
in  quo,  ope  venaesectionis  post  delirii  accessum, 
morbus  ablatus  fuit. 

Causa  ejus  excitans  prascipua,  in  hisce  regioni¬ 
bus  saltem,  constat  ex  differentia  inter  calorem 
corporis  et  aeris  externi,  praesertim  sub  quibus¬ 
dam  circumstantiis  :  ilia  vim  majorem  habet,  cum 
vasa  minima  superficiaria  in  statu  debili  sint, 
post  actionem  nimiam  in  fluidis  eorum  secernen¬ 
dis  et  effundendis;  nam,  illis  compressis,  mali 

effectus  determinationis  sanguinis  partialis  se¬ 
quuntur. 

Exercitatio  violens  etiam  hunc  morbum  ex- 

citat,  quia,  aucta  circulatione,  pulmones,  propter 
rationem  parvam,  quam  ad  reliquum  corpus  ha¬ 
bent,  plus  sanguinis,  in  dato  tempore,  quam 
alia  pars,  recipient ;  quoniam  tota  sanguinis 
moles  per  eos  transit :  hinc  pulmones  inflam¬ 
mationi  maxime  obnoxii  sunt. 

Etiam  in  actione  nimia  pulmonum  ipsorum 
originem  ejus  habet:  hinc  saspe  videmus  viros, 
eloquentia  dulci,  et  facultatibus  raris  adornatos, 
per  labores  vehementes  fori  vel  curias,  hoc  mor¬ 
bo  subito  correptos,  nec  amplius  vires  claras 
ostentaturos. 

Denique,  ex  qualibet  causa  systema  sanguife- 
ferurn  plus  aequo  stimulante,  pneumonia  enasci¬ 
tur.  Plurimas  Boerhaavius  breviter  enumerat, 
in  sectione  850  Aphorismorum  ejus ;  et  illis 
quaedam  acria,  ut  arsenicum  et  vapores  sulphu¬ 
ris,  111.  Commentatore  adjiciuntur. 

Medicina  ad  hunc  morbum  offert  remedium 
tam  faustum,  quam  in  plurimis  casibus  paris  pe- 

riculi  ad  vitam  humanam  cum  ratione  expectan- 
dum  sit.  Illud  apud  antiquissimos  in  usu  fuit; 
et  aetatum  experientia,  quantum  utile  est,  confir¬ 
mavit  :  forsitan  recentioribus  tantum  relictum 
est,  beneficium  ejus  melius  intelligere,  et  libe¬ 
rius  adhibere.  Celsus  de  eo  certb  non  videtur  lo¬ 
qui  cum  eadem  fiducii,  ac  Cl.  Vir  qui  cathe¬ 
dram  medicinae  practicae  in  hac  Academia  occu¬ 
pat.  De  venaesectione  dicimus.  Est  “  sum- 
“  mum  remedium.”  Quamvis  ex  illa  alii  morbi 
non  leves  aliquando  originem  habent,  etiam  sub 
manu  peritissimi  medici,  qui  fideliter  et  probe 
laborat,  ut  aegrotus  salus  sit ;  tamen  hic  talis 
morbus  tractandus  est,  ut,  nisi  per  eam  curatio 
efficitur,  fortasse  nulla  spes  restat.  In  usu  ejus 
multum  adjuvat,  ad  stadium  morbi,  aeque  ac 
symptomata  ipsa,  spectare.  Si  medicus  tam  fe¬ 
lix  sit,  ut  statim  post  invasionem  ejus  aegro  ap¬ 
propinquet,  et  in  casu,  nec  aetas  longa,  nec  de¬ 
bilitas,  ab  quavis  causa,  in  altera  parte  indicet, 

“  tum  missio  sanguinis  larga  imperanda  sit,  et 
u  repetenda  secundum  pulsus  duritiem  et  impe- 
“  tum,  et  acerbitatem  inflammationis,  donec 

“  hsecse  remittant sed  si,  ut  saepe  in  praxi 
occurrit,  non  arcessatur,  donec  morbus  provec¬ 
tus  vires  aegri  prope  superaverit,  illud  remedium 
non  admovendum  esset,  nisi  in  quali  modo  sa¬ 
lus  ex  eo  vix  speranda  est,  ne  aeger  ad  casum 
suum  propere  praecipitaretur.  Venaesectioni,  ap¬ 
plicatio  vesicatorii,  in  eundem  effectum  concur¬ 
rens,  auxilium  praestans  praebet.  Post  illa,  pur¬ 
gatio  lenis  in  initio  morbi  habenda  sit.  Omni 

fere  notum  est,  quantum  haec  corpus  sub  febre 
levat,  non  modo  materiam  putrescentem  ab  in¬ 
testinis,  sed  etiam  diathesin  inflammatoriam, 
amovendo.  In  hanc  finem,  salina  purgantia  po¬ 
tius  usurpanda  sint;  nam  fluida  aquosa  ex  cor¬ 
pore  evehunt  in  copia  majore  quam  alia. 

Medicamenta  indole  refrigerantia  magni  mo¬ 
menti  sunt  in  pneumonia,  ac  in  aliis  affec¬ 
tionibus  generis  febrilis:  horum  praecipua  sunt, 
acida  vegetabilia  et  mineralia,  nitras  potassae, 
haustus  ex  acidis  et  alkalibus  mistis,  fructus,  et 
potus  aciduli. 

Alia  adjicere  possimus;  sed  his  solis  pro  cura 
confidimus. 

